**МОТИВАЦИОНО ПИСМО**

Комисија Наставничког већа Mилена Јовановић

за избор ученика за пут у ученица IV-3

Холандију Број телефона: 099/ 123 45 67

 Имејл: lisa@mail.rs

Поштовани,

Желела бих да на почетку истакнем да сам ученица са примерним владањем и да сам до сада имала одличан успех. Више пута сам похваљивана за остварене успехе на такмичењима из енглеског језика,а поред овог предмета, јако сам заинтересована и за географију. Од првог разреда средње школе сам члан географске секције. Комуникативна сам особа и радо покрећем иницијативу у разговору са другимљудима. Због породичних прилика до сада нисам путовала у иностранство.

У будућности намеравам да студирам на Факултету политичких наука. Жеља ми је да постанем политиколог за европске интеграције. Волела бих, кад бих могла, да основне студије завршим на Београдском универзитету, а да потом упишем мастер студије на неком универзитету у Европи. Путовање у Краљевину Холандију била би одлична прилика за мене, не само да (коначно) добијем прилику да отпутујем у иностранство и видим својим очима оно што сам на часовима учила, већ и да обиђем Универзитет у Мастрихту, да се на лицу места упознам са могућностима студирања за странце, али и да откријем како изгледа студентски живот у Холандији.

Надам се да ћу се наћи међу одабраним ученицима наше школе!

С поштовањем,

Милена Јовановић